CELEX: C2006/108/01
Language: fi
Date: 2006-05-06 00:00:00
Title: Asia C-66/06: Kanne  6.2.2006  — Euroopan yhteisöjen komissio v. Irlanti

6.5.2006   
            
            
               FI
            
            
               Euroopan unionin virallinen lehti
            
            
               C 108/1
            
         Kanne 6.2.2006 — Euroopan yhteisöjen komissio v. Irlanti
   (Asia C-66/06)
   (2006/C 108/01)
   Oikeudenkäyntikieli: englanti
   Asianosaiset
   
      Kantaja: Euroopan yhteisöjen komissio (asiamiehet: F. Simonetti ja X. Lewis sekä avocat F. Louis ja solicitor C. O'Daly)
   Vastaaja: Irlanti
   Vaatimukset
   
               —
            
            
               yhteisöjen tuomioistuimen on todettava, että Irlanti ei ole noudattanut ympäristövaikutusten arvioinnista annetun direktiivin mukaisia velvoitteitaan, koska se ei ole toteuttanut kyseisen direktiivin 2 artiklan 1 kohdan sekä 4 artiklan 2, 3 ja 4 kohdan mukaisesti kaikkia tarpeellisia toimenpiteitä sen varmistamiseksi, että ennen luvan myöntämistä hankkeet, joilla todennäköisesti on merkittäviä ympäristövaikutuksia ja jotka kuuluvat liitteessä II olevien luokkien 1 a), b), c) ja f) hankeryhmien piiriin, alistetaan lupamenettelyyn ja että niiden vaikutukset arvioidaan ympäristövaikutusten arvioinnista annetun direktiivin 5–10 artiklan mukaisesti
            
         
               —
            
            
               Irlanti on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Yhdenmukaisten, varauksettomien kokoa koskevien kynnysarvojen käyttö
   Komission mukaan Irlannin täytäntöönpanolainsäädäntö on puutteellinen, koska siinä ei säädetä ympäristövaikutusten arvioinnista annetun direktiivin liitteessä II oleviin luokkiin 1 a), b) ja c) kuuluvien hankeryhmien osalta tehokkaista toimenpiteistä, joilla ympäristövaikutusten arvioinnista annetun direktiivin 2 artiklan 1 kohdassa, 4 artiklan 2 kohdassa ja 4 artiklan 3 kohdassa edellytetyt tulokset voidaan saavuttaa.
   Direktiivin 4 artiklan 2 kohdan mukaan jäsenvaltiot voivat määritellä tapauskohtaisesti selvittämällä tai ”jäsenvaltioiden asettamien raja-arvojen tai valintaperusteiden avulla”, onko ympäristövaikutusten arviointi tarpeen suorittaa liitteessä II lueteltujen hankkeiden osalta. Riippumatta siitä, minkä määrittelytavan jäsenvaltio päättää panna täytäntöön, kyseisen tavan on oltava 4 artiklan 3 kohdan mukainen eli siinä on otettava huomioon liitteessä III luetellut arviointiperusteet. Näitä arviointiperusteita ovat esimerkiksi hankkeen koko, yhteisvaikutus muiden hankkeiden kanssa, hankkeen sijainti, hankkeen vaikutusalueella olevan ympäristön herkkyys ja hankkeen vaikutus historiallisesti, kulttuurisesti tai arkeologisesti merkittäviin alueisiin.
   Irlanti on kuitenkin täytäntöönpanolainsäädännössään käyttänyt liitteessä II oleviin luokkiin 1 a), b) ja c) kuuluvien hankkeiden osalta yhdenmukaista, varauksetonta kokoa koskevaa kynnysarvoa siten, ettei mitään muita hankkeen ominaispiirteitä ole mahdollista arvioida.
   Kalan tehoviljely
   Täytäntöönpanolainsäädännössä näytetään sallittavan kokeellisten kalanviljelylaitosten osalta mahdollisuus arvioida ympäristövaikutukset, ”jos ministeri katsoo, että ehdotetulla kalanviljelyllä on todennäköisesti merkittäviä ympäristövaikutuksia”. Kyseisessä lainsäädännössä ei kuitenkaan ole mitään viittausta ympäristövaikutusten arvioinnista annetun direktiivin liitteessä III vahvistettuihin arviointiperusteisiin. Ministerillä ei siten ole mitään nimenomaista velvollisuutta ottaa huomioon tällaisen kokeellisen kalanviljelylaitoksen ehdotettua sijaintia eikä mitään muuta arviointiperustetta määritettäessä sitä, onko ympäristövaikutukset arvioitava.
   Komissio huomauttaa, että Irlanti myöntää tarpeen antaa liitteen III arviointiperusteita koskeva nimenomainen säännös kalanviljelylaitoksia koskevien hankkeiden osalta. Siltä osin kuin komissio on asiasta tietoinen, mitään muuttavaa lainsäädäntöä ei kuitenkaan ole annettu tai siitä ei ole ilmoitettu komissiolle.